b'\n_START_ARTICLE_\nApateism\n_START_PARAGRAPH_\nApateismul (uneori identificat cu ateismul pragmatic) const\xc4\x83 \xc3\xaen atitudinea indiferent\xc4\x83, apatic\xc4\x83 (de unde \xc8\x99i numele) fa\xc8\x9b\xc4\x83 de credin\xc8\x9ba sau necredin\xc8\x9ba \xc3\xaentr-o divinitate, oricare ar fi aceasta. _NEWLINE_Un apateist va considera \xc3\xaentotdeauna problema existen\xc8\x9bei sau inexisten\xc8\x9bei divinit\xc4\x83\xc8\x9bii drept irelevant\xc4\x83 pentru via\xc8\x9ba sa \xc8\x99i parcursul s\xc4\x83u prin aceast\xc4\x83 lume. Va considera existen\xc8\x9ba sau inexisten\xc8\x9ba unui Dumnezeu neimportant\xc4\x83 pentru via\xc8\x9ba sa. \xc8\x98i dac\xc4\x83 ar fi o modalitate de a demonstra existen\xc8\x9ba divinit\xc4\x83\xc8\x9bii, sau inexisten\xc8\x9ba ei deopotriv\xc4\x83, comportamentul s\xc4\x83u nu s-ar schimba: apateistul ar r\xc4\x83m\xc3\xa2ne indiferent fa\xc8\x9b\xc4\x83 de aceast\xc4\x83 problem\xc4\x83.\n_START_SECTION_\nIstoric\n_START_PARAGRAPH_\nR\xc4\x83d\xc4\x83cinile apateismului sunt destul de vechi: mul\xc8\x9bi filosofi au scris despre aceast\xc4\x83 atitudine \xc3\xaenc\xc4\x83 din anii 1700, c\xc3\xa2nd religia era un subiect fierbinte pentru societate. Termenul de apateism, \xc3\xaens\xc4\x83, a ap\xc4\x83rut \xc3\xaenspre finalul secolului 20, ca o combina\xc8\x9bie \xc3\xaentre apatie \xc8\x99i teism (sau ateism).'